Cătălin Cîrstoiu a anunțat miercuri, în conferința în care a fost prezentat de Marcel Ciolacu și Nicolae Ciuc drept candidatul PSD-PNL pentru funcția de primar al Capitalei, că a avut cancer iar Bucureștiul suferă de aceeași boală.
Cîrstoiu este managerul Spitalului Universitar din București.
"O mărturisire personală: una din obligațiile mele a fost să asigur la Spitalul Universitar tratamentul unor boli grave precum cancer. Avem cel mai modern buncăr de radioterapie din sud-estul Europei. Am văzut la acest oraș că are aceeași boală, care m-a obsedat o parte a vieții mele. Aveți în față un supraviețuitor al acestei boli. E o mărturisire dureroasă. Împreună vom învinge un oraș bolnav și îl vom face un oraș sănătos", a spus Cîrstoiu.